SouthAfrica.com | Explore and Discover South Africa | Bring die hele gesin saam na die Bloem Skou
Die sukses van die Bloem Skou, wat in die stad Bloemfontein aangebied word, is as gevolg van ‘n unieke samestelling van landbouaktiwiteite, ‘n geweldige groot uitstalarea en onoortreflike vermaak. Ongeveer een honderd en sestig duisend besoekers word jaarliks hier ontvang en vir die 2008 Bloem Skou gaan daar byna vier honderd en vyftig duisend uitstallers gereed staan. Uitstallers is nie net van Suid-Afrika nie en kom ook van lande soos Australië, Namibië, Kasjmir, Swaziland, Pakistan en Egipte. Handwerk- en kunsstalletjies asook stalletjies met tuisvervaardigde artikels bied aan besoekers ‘n verskeidenheid vars pasteie, handgemaakte porseleinpoppies, asemrowende blomme, kuns en baie ander unieke produkte. Voldoende kos- en verversingstalletjies verseker dat skougangers nooit honger of dors hoef te wees nie.
Verskeie kampioenskappe word aangebied in die landbouseksie van die Bloem Skou. Perde, beeste en kleinvee word die geleentheid gebied om hul beste eienskappe ten toon te stel en hul eienaars met reg met trots te vervul. Kampioenskappe soos die SA Saalperd kampioenskappe, Pensteekkampioenskap, SA Vleismerino’s, SA Miniatuur perde-kampioenskap, Nasionale Skaapskeer-kampioenskap, SA Walliese Ponie-kampioenskap, Wêreld Boerbokskou, Streeks-Jersey-kampioenskap, Streeks-suiwelkampioenskap en die SA Arabierperd-kampioenskap is almal kompetisies wat die publiek trek. In die Troeteldiersaal kry die besoekers geleentheid om die beste kleiner diere soos pluimvee, duiwe en verskeie soorte wilde voëls van nader te besigtig.
Ten opsigte van vermaak, kan besoekers uitsien na kunstenaars soos Robbie Klay, Theuns Jordaan, Blackie Swart, Nicholas Louw, Chris Chameleon, Juanita du Plessis en Kurt Darren. Ander vermaak sluit in ‘n lugvertoning, Grootvoet-kompetisie, Mej Tropica Bloem Skou kompetisie, ‘n jazz-aand, ‘n pretpark, gesigverf, dans, pantomime, hansworse, vuurblasers en ‘n kleutersaal wat die kinders gaan besig hou met verf, bakwerk en ander pretdinge. Die Bloem Skou in Bloemfontein is beslis ‘n fees vir die hele gesin en ‘n moet om by te woon.
Aangespoor deur die klinkende sukses van die eerste Global Breakthrough fees wat in 2007 in Kaapstad gehou is, het die DJ’s en die partytjiegangers hulself oorreed om die geleentheid te ...